Perintään liittyvät rajoitukset voivat hetkellisesti helpottaa joidenkin velallisyhtiöiden tilannetta, kun yritysperintää suoritetaan kevennettynä. On mahdollista, että joidenkin velallisyritysten tapauksessa perinnän rajoitukset johtavat maksumoraalin heikkenemiseen. Tämä olisi haitallista sekä velkojayrityksille että koko yhteiskunnalle.
Negatiivisena asiana velallisyritysten kannalta voidaan nähdä muun muassa se, että kyseessä olevan lain voimassaoloaikana yritysperintään kohdistuvat vapaaehtoisen perinnän rajoitukset saattavat johtaa velkojen oikeudellisen perinnän lisääntymiseen. Tämä tarkoittaa sitä, että velkaa peritään tuomioistuinteitse ja velallisen näin saamasta maksutuomiosta aiheutuu lisäksi maksuhäiriömerkintä.